CRONICA GENERAL DE ESP ANA 
625 
ces don Hercules alcolo ensus bracos de tierra e touolo tanto 
apretado ata que lo mato. E assi murio Antenor. E despues 
restauro losjuegos de las Olimpiades (1) en remenbranqa de 
don Pelapio. E todas las cosas sobre dichas assi passadas, 
enla fin don Hercules fue cuytado por amor de su muller que 
non pudo yr tan aynna aella como queria, e de dolor e de 
grant amor que el le habia fizo fazer grant f uego e echose 
alii, et assi mato assi mesmo el que mato-a otros muchos. 
DE COMO FUE POBLADA LA CIUDAD DE TIRO 
Demientres que don Hercules fazia todas las cosas sobre 
dichas empues de la muerte de Moysen, sallieron de Atenas 
lade Egipto, dos hermanos que el vno abia nonbre Canuo e el 
otro Fenis fijos del rey Agenor e fueron por mandado de su 
padre buscar asu hermana a Europa que leuara por fuerqa 
el rey Jupiter, onde estosdos sus hermanos que la andaban 
buscando pasaron ad Afriqua e Fenis poblo ally vna ciudat 
et puso le nonbre Fenicia. E acabo de tiempo tremio aquella 
ciudat tan fuertement que, los que y moraban, cuydaron ser 
muertos e por ende ovieron la alexar e fueron a buscar ado 
poblasen; e poblaron hun logar que le pusieron nombre Si- 
dona. E andados CLXXXIV (2) que esta ciudat poblada, le- 
bantose hun rey de Estalona e guerreo los tan fuert mientre 
que non lo pudieron sofrir, e con cuyeta que obieron metie- 
ron se en navios por la mar. Et fallaron vna ribera e hun 
puerto muy bueno, e hedifficaron e poblaron y vna grant 
ciudat e pusieron le nombre Tiro. Et esta ciudat fue poblada 
hun aynno antes que fuesse destruida Troya la prim era be- 
gada. Mas ventura que non dexa las cosas fincar en hun es- 
tado aguiso assi que en la ciudat auia muchos sieruos atanto 
que el pueblo dellos crescio mucho. 
(1) Ms. B. X. dice: Olimpiadas. 
(2) Ms. B. N. dice: ciento ochenta y quatro. 
